  Туспуктэм: Руслан Нуриахметов Майя Бывальцева Удмуртиын «Пельняньлэн дунневыл нуналэз» фестивальлэн «пельнянь арняяз» но 11-тӥ тулыспалэ Ижысь Шор площадьын ортчем валтӥсь ужрудъёсы 40 сюрс адями пыриськиз. Оглом 11 сюрс тонна пельнянь сиемын. Со сярысь, элькунлэн тӧроез Александр Бречалов вылэ чӧлскыса, улосвыл тӧролэн но кивалтэтлэн пресс-службазы ивортӥз. Удмуртиысь йӧскалык политикая министр Эдуард Петров верамъя, фестивале мукет улсовылъёсысь но куноос пыриськизы. « Ми доры Татарстанысь, Башкириысь, Нижний Новгородысь, Ростов улосвылысь, Марий Элысь, Москваысь, Санкт-Петербургысь куноос лыктӥзы. Та ужрадэ трос адями пыриськемлы туж шумпотӥсько. «Пельняньлэн дунневыл нуналэз» - со арысь одӥг нунал гинэ ӧвӧл, со быдэс «пельнянь арня» – мастер классъёсын, «зарядкаен» но туэ нырысьсэ КВН-эн. Вуоно арын юбилей луоз, милям ужпуммы фестивалез эшшо паськытгес карыны » Эдуард Петров, Удмуртиысь йӧскалык политикая министр 11-тӥ тулыспалэ вань куноос «пельнянь салам» ыстыны быгатӥзы. Нунал ӵоже Россиысь улосвылъёсы но мукет кунъёсы 4 сюрс откырткаос кошкизы, тросгес – Москвае, Сантк-Петербурге, Казане. Куинетӥ арзэ ни фествиаль улсын бызьылонъя PelmenRun ӵошастконъёс ортчизы. Стартэ 10 улосвылъёсысь 330-лэсь трос бызьылӥсьёс потӥзы: Удмуртиысь, Татарстанысь, Башкириысь, Пермь, Краснодар шаеръёсысь, Москваысь, Смоленск, Омск, Оренбург улосвылъёсысь, Комиысь. Тужгес пиналэзлы бызьылӥсьлы 3 арес вал, тужгес арлыдоезлы – 69 арес. Вормисьёс одӥг таз пельнянь но мукет кузьымъёс утӥзы. «Ӵужонбол» ӵошатсконэ быдэс Удмуртиысь 25 командаос пыриськизы. Шор площадьысь валтӥсь сцена вылаз элькунысь творчествоя коллективъёслэн концертсы ортчиз. Фестивальлэн валтӥсь кузьымзэ – 50 килограмм пельняняь – Ижкарысь 8 нмоеро кшолаын дышетскись пияш утӥз. Тегъёс: Пельняньлэндунневылнуналэз Ижкар Лулчеберет Удмуртиысьтуризм Удмуртия  